CELEX: 32021R2061
Language: hr
Date: 2021-11-11 00:00:00
Title: Uredba Vijeća (EU) 2021/2061 od 11. studenoga 2021. o raspodjeli ribolovnih mogućnosti na temelju Protokola o provedbi Sporazuma o partnerstvu u održivom ribarstvu između Europske unije i Islamske Republike Mauritanije (za razdoblje 2021.–2026.)

26.11.2021   
               
               
                  HR
               
               
                  Službeni list Europske unije
               
               
                  L 421/1
               
            
         UREDBA VIJEĆA (EU) 2021/2061
         od 11. studenoga 2021.
         o raspodjeli ribolovnih mogućnosti na temelju Protokola o provedbi Sporazuma o partnerstvu u održivom ribarstvu između Europske unije i Islamske Republike Mauritanije (za razdoblje 2021.–2026.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o partnerstvu u ribarstvu između Europske zajednice i Islamske Republike Mauritanije („Mauritanija”) odobren Uredbom Vijeća (EZ) br. 1801/2006 (1), privremeno se primjenjuje od 8. kolovoza 2008. Protokol o utvrđivanju ribolovnih mogućnosti i financijskog doprinosa predviđenih tim Sporazumom, koji se počeo privremeno primjenjivati istog dana, više je puta zamijenjen.
                  
               
                     (2)
                  
                  
                     Protokol koji je trenutačno na snazi prestaje važiti 15. studenoga 2021.
                  
               
                     (3)
                  
                  
                     Vijeće je 8. srpnja 2019. donijelo odluku kojom ovlašćuje Komisiju za otvaranje pregovora s Mauritanijom s ciljem sklapanja novog sporazuma o partnerstvu u održivom ribarstvu i novog protokola o provedbi tog sporazuma.
                  
               
                     (4)
                  
                  
                     Od rujna 2019. do srpnja 2021. s Mauritanijom je provedeno osam krugova pregovora. Ti su pregovori okončani te su Sporazum o partnerstvu u području održivog ribarstva između Europske unije i Islamske Republike Mauritanije („Sporazum o partnerstvu”) i protokol o njegovoj provedbi („Protokol”) parafirani 28. srpnja 2021.
                  
               
                     (5)
                  
                  
                     U skladu s Odlukom Vijeća ST 12392/21 (2), Sporazum o partnerstvu i Protokol potpisani su 15. studenoga 2021.
                  
               
                     (6)
                  
                  
                     Ribolovne mogućnosti predviđene u Protokolu trebalo bi raspodijeliti među državama članicama za cjelokupno razdoblje njegove primjene.
                  
               
                     (7)
                  
                  
                     Ova bi Uredba trebala stupiti na snagu što prije s obzirom na gospodarsku važnost ribolovnih aktivnosti Unije u mauritanijskoj ribolovnoj zoni i potrebu za za izbjegavanjem prekida ili što kraćim prekidom takvih aktivnosti, ovisno o slučaju.
                  
               
                     (8)
                  
                  
                     Protokol će se privremeno primjenjivati od datuma njegova potpisivanja kako bi se omogućio kontinuitet ribolovnih aktivnosti plovila Unije. Stoga bi se ova Uredba trebala primjenjivati od istog datuma,
                  
               DONIJELO JE OVU UREDBU:
         
            Članak 1.
            Ribolovne mogućnosti utvrđene Protokolom raspodjeljuju se među državama članicama kako slijedi:
            
                        1.
                     
                     
                        kategorija 1 – plovila za lov rakova, osim jastoga i rakovica:
                        
                                    Španjolska
                                 
                                 
                                    4 150  tona
                                 
                              
                                    Italija
                                 
                                 
                                    600  tona
                                 
                              
                                    Portugal
                                 
                                 
                                    250  tona
                                 
                              U ovoj kategoriji u mauritanijskim vodama smije biti raspoređeno najviše 15 plovila u isto vrijeme;
                     
                  
                        2.
                     
                     
                        kategorija 2 – koćarice (koje nisu hladnjače) i plovila s pridnenim parangalima za lov senegalskog oslića:
                        
                                    Španjolska
                                 
                                 
                                    6 000  tona
                                 
                              U ovoj kategoriji u mauritanijskim vodama smije biti raspoređeno najviše 4 plovila u isto vrijeme;
                     
                  
                        3.
                     
                     
                        kategorija 2a – koćarice (hladnjače) za lov senegalskog oslića:
                        Španjolska:
                        
                                    Senegalski oslić
                                 
                                 
                                    3 500  tona
                                 
                              
                                    Lignja
                                 
                                 
                                    1 450  tona
                                 
                              
                                    Sipa
                                 
                                 
                                    600  tona
                                 
                              U ovoj kategoriji u mauritanijskim vodama smije biti raspoređeno najviše šest plovila u isto vrijeme;
                     
                  
                        4.
                     
                     
                        kategorija 3 – plovila za lov pridnenih vrsta osim senegalskog oslića, s alatima koji nisu koće:
                        
                                    Španjolska
                                 
                                 
                                    3 000  tona
                                 
                              U ovoj kategoriji u mauritanijskim vodama smije biti raspoređeno najviše šest plovila u isto vrijeme;
                     
                  
                        5.
                     
                     
                        kategorija 4 – tunolovci plivaričari (14 000 tona – referentna tonaža):
                        
                                    Španjolska
                                 
                                 
                                    17  godišnjih povlastica
                                 
                              
                                    Francuska
                                 
                                 
                                    12  godišnjih povlastica;
                                 
                              
                  
                        6.
                     
                     
                        kategorija 5 – tunolovci s ribarskim štapovima i plovila s plutajućim parangalima (7 000 tona – referentna tonaža):
                        
                                    Španjolska
                                 
                                 
                                    14  godišnjih povlastica
                                 
                              
                                    Francuska
                                 
                                 
                                    1  godišnja povlastica;
                                 
                              
                  
                        7.
                     
                     
                        kategorija 6 – koćarice hladnjače za ribolov pelagičnih vrsta:
                        
                                    Njemačka
                                 
                                 
                                    13 038,4  tone
                                 
                              
                                    Francuska
                                 
                                 
                                    2 714,6  tona
                                 
                              
                                    Latvija
                                 
                                 
                                    55 966,6  tona
                                 
                              
                                    Litva
                                 
                                 
                                    59 837,6  tona
                                 
                              
                                    Nizozemska
                                 
                                 
                                    64 976,1  tona
                                 
                              
                                    Poljska
                                 
                                 
                                    27 106,6  tona
                                 
                              
                                    Irska
                                 
                                 
                                    8 860,1  tona
                                 
                              Za razdoblje primjene Protokola države članice raspolažu sljedećim brojem tromjesečnih povlastica:
                        
                                    Njemačka
                                 
                                 
                                    4 
                                 
                              
                                    Francuska
                                 
                                 
                                    2 
                                 
                              
                                    Latvija
                                 
                                 
                                    20 
                                 
                              
                                    Litva
                                 
                                 
                                    22 
                                 
                              
                                    Nizozemska
                                 
                                 
                                    16 
                                 
                              
                                    Poljska
                                 
                                 
                                    8 
                                 
                              
                                    Irska
                                 
                                 
                                    2 
                                 
                              Države članice obavješćuju Komisiju ako se određene povlastice mogu staviti na raspolaganje drugim državama članicama.
                        U ovoj kategoriji u mauritanijskim vodama smije biti raspoređeno najviše 19 plovila u isto vrijeme;
                     
                  
                        8.
                     
                     
                        kategorija 7 – plovila za ribolov pelagičnih vrsta koja nisu hladnjače:
                        
                                    Irska
                                 
                                 
                                    15 000  tona
                                 
                              U slučaju da se te ribolovne mogućnosti ne iskoriste, prenose se u kategoriju 6 prema načinu raspodjele te kategorije.
                        U ovoj kategoriji u mauritanijskim vodama smije biti raspoređeno najviše dva plovila u isto vrijeme.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 15. studenoga 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. studenoga 2021.
            
               
                  Za Vijeće
               
               
                  Predsjednik
               
               Z. POČIVALŠEK
            
         
         
            (1)  Uredba Vijeća (EZ) br. 1801/2006 od 30. studenoga 2006. o sklapanju Sporazuma o partnerstvu u ribarstvu između Europske zajednice i Islamske Republike Mauritanije (SL L 343, 8.12.2006., str. 1.).
         
            (2)  Odluka Vijeća ST 12392/21 od 11. studenoga 2021. o potpisivanju, u ime Europske unije, i o privremenoj primjeni Sporazuma o partnerstvu u održivom ribarstvu između Europske unije i Islamske Republike Mauritanije i protokola o njegovoj provedbi (još nije objavljeno u Službenom listu).